Korttitalo

Korttitalo on yleensä pelikorteista tehty rakennelma. Se pysyy pystyssä tasapainon ja muiden korttien painon ansiosta, eikä liimaa tai muita kiinnikkeitä käytetä. Kortteja ei myöskään taivutella eikä rikota. Usein rakennetaan torneja ja pyritään saamaan mahdollisimman korkea korttitalo. Mitä korkeampi rakennelma, sen huterampi se on. Yhdenkin kortin kaatuminen johtaa yleensä hetkessä koko rakennelman sortumiseen. Usein käytetty vertauskuva onkin romahtaa kuin korttitalo.

Kuuluisa korttitalojen rakentaja on Bryan Berg. Hän on tehnyt korkeimman korttitalon maailmanennätyksen 16. lokakuuta 2007 korttitalolla, joka oli 7,86 metriä korkea.Tallest house of cards Guinness World Records  Viitattu 19.7.2022. Lisäksi hän on tehnyt maailmanennätyksen vuonna 2010 suurimmalla pelikorteista tehdyllä rakenteella, joka oli kopio macaolaisista rakennuksista ja johon meni 218 798 korttia.Largest playing card structure Guinness World Records  Viitattu 19.7.2022.

Lähteet

Luokka:Leikit
Luokka:Korttipakka